26. ΝΟΜΟΘΕΤ. ΔΙΑΤΑΓΜΑ υπ’ αριθ. 1276 της 18/24 Νοεμ./1972 (ΦΕΚ Α΄ 206) Περί φορολογικών διευκολύνσεων των κατά το Ν.Δ. 1138/1972 «περί αναπροσαρμογής και βελτιώσεως των στεγαστικών προγραμμάτων του Υπουργείου Κοινωνικών Υπηρεσιών και του Οργανισμού Εργατικής Κατοικίας», δικαιούχων στεγάσεως. Άρθρ.1.-Απαλλάσσεται εκ του φόρου δωρεάς το, κατά τας διατάξεις του Ν.Δ. 1138/1972, (τόμ. 35Α, σελ. 440,11) παρεχόμενον εκάστοτε ποσόν της δωρεάν αρωγής προς τους δικαιούχους στεγάσεως. Το άρθρ. 1 διετηρήθη εν ισχύϊ δυνάμει του άρθρ. 124 παρ. Δ εδάφ. ιθ. Ν.Δ. 118/1973 (τόμ. 27Α σελ. 296,061). Άρθρ.2.-1.Επί αγορών ακινήτων πραγματοποιούμενων υπό τυχόντων στεγαστικής συνδρομής προσώπων, κατά τας διατάξεις του Ν.Δ. 1138/1972, οι επιβαλλόμενοι βάσει δηλώσεως, υπέρ του Δημοσίου, των Δήμων και Κοινοτήτων και της Πυροσβεστικής Υπηρεσίας, φόροι οι βαρύνοντες τον αγοραστή βεβαιούνται και καταβάλλονται εις 36 ίσας μηνιαίας δόσεις της πρώτης τούτων καταβαλλομένης εντός του τετάρτου από της βεβαιώσεως μηνός. Τα ανωτέρω εφαρμόζονται και εις ας περιπτώσεις ο αγοραστής αναλαμβάνει την υποχρέωσιν καταβολής των βάσει των κειμένων διατάξεων βαρυνόντων τον πωλητήν φόρων, υπό την απαραίτητον προϋπόθεσιν ότι γίνεται ρητή μνεία εν τη δηλώσει του φόρου μεταβιβάσεως και εν τω συντασσομένω μεταβιβαστικώ συμβολαίω, περί της αναλαμβανομένης ταύτης υποχρεώσεως, ότε και η σχετική βεβαίωσις ενεργείται επ’ ονόματι του αγοραστού. 2.Τα εν τη προηγουμένη παραγράφω οριζόμενα, περί βεβαιώσεως και καταβολής των βάσει δηλώσεως φόρων, εφαρμόζονται και επί των τυχόν μετ’ έλεγχον βεβαιουμένων ποσών, ανεξαρτήτως τρόπου οριστικοποιήσεως της σχετικής φορολογικής εγγραφής. Εν τη περιπτώσει ταύτη η πρώτη οφειλομένη δόσις καταβάλλεται εντός του επομένου από της βεβαιώσεως μηνός. Άρθρ.3.-1.Τα προβλεπόμενα υπό των κειμένων διατάξεων αναλογικά τέλη χαρτοσήμου, μετά της εισφοράς υπέρ ΟΓΑ, επί συμβάσεων παροχής δανείων χορηγουμένων, κατά τας διατάξεις του Ν.Δ. 1138/1972, προς δικαιούχους στεγαστικής συνδρομής βεβαιούνται, βάσει υποβαλλομένης υπό του υποχρέου εις διπλούν δηλώσεως, προς την αρμοδίαν Φορολογικήν Αρχήν, και καταβάλλονται εις 36 ίσας μηνιαίας δόσεις της πρώτης τούτων καταβαλλομένης εντός του τετάρτου από της βεβαιώσεως μηνός. Εις την δήλωσιν, ήτις υποβάλλεται προ της υπογραφής της δανειακής συμβάσεως, αναγράφεται το ονοματεπώνυμον, το επάγγελμα και η διεύθυνσις του υποχρέου και του αντισυμβαλλομένου, το ποσόν του συναφθησομένου δανείου, τα αναλογούντα τέλη χαρτοσήμου, η εισφορά υπέρ ΟΓΑ και η ημερομηνία υποβολής, βεβαιούται δε η ακρίβεια του περιεχομένου αυτής δια της υπογραφής του υποχρέου. Το έν αντίτυπον της ως άνω δηλώσεως, θερούμενον υπό της Φορολογικής Αρχής, επιστρέφεται εις τον υποβάλοντα προς κατάρτισιν της δανειακής συμβάσεως, το δε έτερον, παραμένον εις την Φορολογικήν Αρχήν, αποτελεί το τίτλον βεβαιώσεως τω εν λόγω τελών. 2.Τα εν τη προηγουμένη παραγράφω οριζόμενα εφαρμόζονται αναλόγως και επί αναδοχής χρέους περί ης η διάταξις της παρ. 4, του άρθρ. 6, του Ν.Δ. 1138/1972. Άρθρ.4.-Ο χρόνος εξοφλήσεως των κατά τας διατάξεις του Ν.Δ. 1138/1972 δανείων, πλην των του άρθρ. 9 παρ. 4, επεκτείνεται από 25 εις 28 έτη, της τοκοχρεωλυτικής εξυπηρετήσεως αρχομένης από της εξοφλήσεως της τελευταίας δόσεως και εν πάση περιπτώσει ουχί πέραν των 48 μηνών το αργότερον από της υπογραφής της δανειστικής συμβάσεως. Οι προς τη Εθνικήν Κτηματικήν Τράπεζαν Ελλάδος οφειλόμενοι δεδουλευμένοι τόκοι από της υπογραφής της δανειακής συμβάσεως μέχρι της ενάρξεως της τοκοχρεωλυτικής εξυπηρετήσεως ως και λοιπαί επιβαρύνσεις καταβάλλονται αυτή εις βάρος του προϋπολογισμού Δημοσίων Επενδύσεων. Μερικήν κατάργησιν της ανωτέρω πρώτης περιόδου του άρθρ. 4 βλ. εν παρ. 5 του άρθρ. 14 Νομ. 289/1976 (τόμ. 13 σελ. 86,23). Άρθρ.5.-Εις απάσας τας περιπτώσεις των προηγουμένων άρθρων δεν καταβάλλονται δικαιώματα υπέρ του Ταμείου Νομικών, τα δε δικαιώματα των συμβολαιογράφων, αμίσθων υποθηκοφυλάκων, δικηγόρων και μεσιτών περιορίζονται εις το εν πέμπτον των υπό των οικείων νόμων εκάστοτε οριζομένων, μη δυναμένων να υπερβούν το ποσόν των 500 δραχμών. Άρθρ.6.-1.Αι διατάξεις των προηγουμένων άρθρων εφαρμόζονται και επί πωλήσεως κτηθέντος ακινήτου υπό δικαιούχου στεγάσεως προς έτερον δικαιούχον, κατά τας διατάξεις του τελευταίου εδαφίου, της παρ. 4, του άρθρ. 6, του Ν.Δ. 1138/1972. (Αντί της σελ. 440,27(α) Σελ. 440,27(β). Τεύχος 601 –Σελ. 43 Λαϊκή Κατοικία 35.Η.α.26 2.Οφειλόμεναι δόσεις, εκ φόρου μεταβιβάσεως και τελών χαρτοσήμου, κατά την πώλησιν κτηθέντος ακινήτου υπό δικαιούχου στεγάσεως προς έτερον δικαιούχον ή μη, καταβάλλονται εφ’ άπαξ υπό του πωλητού προ της συντάξεως του μεταβιβαστικού συμβολαίου. Η εξόφλησις των οφειλομένων δόσεων πιστοποιείται υπό του αρμοδίου δια την είσπραξιν αυτών Δημοσίου Ταμείου. Εάν παρήλθε πενταετία από του χρόνου καθ’ ον κατέστη ληξιπρόθεσμος η τελευταία δόσις δεν απαιτείται η ως άνω πιστοποίησις. Άρθρ.7.-Η ισχύς του παρόντος άρχεται από της ενάρξεως ισχύος του Ν.Δ. 1138/72. 